ભારતમાં કોરોના વાઇરસને કારણે વધુ પ્રમાણમાં મહિલાઓનાં મૃત્યુ થાય છે?\nઅમેરિકા, ઇટાલી અને ચીનમાં પુરુષોને મહિલાઓની સરખામણીમાં વધુ પ્રમાણમાં ચેપ લાગ્યો અને તેમના મૃત્યુની સંખ્યા મહિલાઓ કરતાં વધુ રહી.  

જૉન્સ હૉપકિન્સ બ્લૂમબર્ગ સ્કૂલ ઑફ પબ્લિક હેલ્થ ખાતે વાઇરલ સંક્રમણની મહિલાઓ તથા પુરુષો ઉપર અસર વિષય પર સંશોધન કરનારાં વૈજ્ઞાનિક સાબરા ક્લિનનાં કહેવા પ્રમાણે : 

"કોરોના વાઇરસને કારણે વૃદ્ધો ઉપર જેટલું જોખમ તોળાઈ રહ્યું છે, તેટલો જ ભય પુરુષો ઉપર પણ છે." 

ભારતમાં અલગ સ્થિતિ 

ભારતીય અને અમેરિકન વિજ્ઞાનીઓના શોધના તારણ મુજબ, પુરુષોમાં સંક્રમણનું પ્રમાણ વધુ છે, તેમ છતાં કોરોના વાઇરસને કારણે મૃત્યુનું જોખમ મહિલાઓ ઉપર વધુ છે. 

તા. 20મી મે સુધીનાં આંકડાનો અભ્યાસ કરતા માલૂમ પડે છે કે નોંધાયેલા કેસની સાપેક્ષે મહિલાઓમાં મૃત્યુદર 3.3 ટકા છે, જ્યારે પુરુષોમાં આ ટકાવારી 2.9 ટકાની છે. 

જે સમયે આ અભ્યાસ હાથ ધરવામાં આવ્યો, તે સમયે ભારતમાં કોવિડ-19ના કુલ કેસની સંખ્યા એક લાખ 10 હજાર હતી તથા ત્રણ હજાર 433 લોકોનાં મૃત્યુ થયાં હતાં અને સરેરાશ 3.01 ટકા મૃત્યુ થઈ રહ્યાં હતાં. 

આ ગાળામાં 40થી 49 વર્ષની ઉંમરની મહિલાઓમાં મૃત્યુદર 3.2 ટકા હતો, જ્યારે આ વયજૂથના પુરુષોમાં મૃત્યુનું પ્રમાણ 2.1 ટકા હતું. 

અન્ય એક નોંધપાત્ર તારણ એ હતું કે પાંચથી 14 વર્ષના વયજૂથમાં માત્ર મહિલાઓનાં જ મૃત્યુ થયાં હતાં. 

આ અભ્યાસ સાથે સંકળાયેલા હાર્વર્ડ યુનિવર્સિટીમાં વસતિ આરોગ્યના પ્રાધ્યાપક એસ. વી. સુબ્રમણ્યમને આની પાછળનું કારણ પૂછ્યું. 

તેમણે મને જણાવ્યું કે લિંગ આધારિત કોવિડ-19 મૃત્યુપ્રમાણને માપવા માટે મૉર્ટાલિટી રિસ્ક અને મૉર્ટાલિટી બર્ડન એમ બે પરિમાણને ધ્યાને લેવામાં આવ્યા હતા. 

મૉર્ટાલિટી રિસ્ક એ જૂથવિશેષમાં મૃત્યુની સંભાવનાનું આકલન કરે છે. આ અભ્યાસમાં કુલ સંક્રમિત મહિલાઓની સંખ્યાને મૃત્યુ પામનારી મહિલાઓની સંખ્યાથી વિભાજિત કરીને દર્શાવાય છે. 

બીજું છે મૉર્ટાલિટી બર્ડન, જેમાં કુલ મૃત્યુ (સ્ત્રી અને પુરુષના)માંથી મહિલાઓનાં મૃત્યુની ટકાવારી કાઢવામાં આવે છે. 

પ્રોફેસર સુબ્રમણ્યમના કહેવા પ્રમાણે, "અમારા સંશોધનનું મુખ્ય તારણ એ છે કે સંક્રમિત મહિલાઓનાં જીવિત રહેવાની સંભાવના સાથે લિંગને કારણે કઈ વિશેષ લાભ નથી. આમાં જીવવિજ્ઞાન કે સામાજિક કારણોની ભૂમિકા વિશે કોઈ સ્પષ્ટતા નથી. ભારત જેવા દેશમાં જાતિએ મુખ્ય બાબત છે."



આ શોધ એટલા માટે પણ મહત્ત્વપૂર્ણ છે, કેમ કે દુનિયાભરથી અહીં વિપરીત સ્થિતિ પ્રવર્તમાન છે. 

જૉન્સ હૉપકિન્સ...\n\ntl;dr:
વિશ્વભરમાં કોરોના વાઇરસને કારણે સ્ત્રીઓની સરખામણીએ પુરુષોનાં મૃત્યુ વધુ પ્રમાણમાં થઈ રહ્યાં છે.